


Centrul Medical de Diagnostic, Tratament Ambulatoriu și Medicină Preventivă - București
Sector 1, str. Washington nr. 8-10, București 
CIF 4283325


Anunț concurs pentru post contractual conform O.M.S. 166/2023


Centrul Medical De Diagnostic, Tratament Ambulatoriu Și Medicină Preventivă - București, cu sediul în Bucuresti, str. Washington nr. 8-10, Sector 1, organizează în conformitate cu prevederile Ordinului Ministrului Sănătății nr.166/2023 pentru aprobarea metodologiilor privind organizarea şi desfăşurarea concursurilor de ocupare  a posturilor vacante şi temporar vacante de medic, medic stomatolog, farmacist, biolog,  biochimist şi chimist din unităţile sanitare publice sau din direcţiile de sănătate publică,  precum şi a funcţiilor de şef de secţie, şef de laborator şi şef de compartiment din unităţile sanitare fără paturi sau din direcţiile de sănătate publică, respectiv a funcţiei de farmacist-şef  în unităţile sanitare publice cu paturi, concurs pentru ocuparea pe perioadă nedeterminată a următoarelor posturi contractuale vacante:

- 1 post cu normă întreagă de Medic specialist cu competență asistență medicală de urgență, durată nedeterminată cu perioadă de probă de 90 zile;
- 1 post cu normă întreagă de Medic specialist, specialitatea radiologie, durată nedeterminată cu perioadă de probă de 90 zile.

Condiții generale de participare:
Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 - Codul muncii republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ cu modificările și completările ulterioare:
a) Au cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) Cunosc limba română, scris și vorbit;
c) Au capacitate de muncă în conformitate cu prevederile Legii nr. 53/2003 - Codul muncii republicată, cu modificările și completările ulterioare;
d) Au o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) Îndeplinesc condițiile de studii de vechime în specialitate și, după caz, alte condiții specifice potrivit cerințelor postului scos la concurs, inclusiv condițiile de exercitare a profesiei;
f) Nu au fost condamnate definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) Nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria, ori de a desfășura activitatea de care s-a folosit pentru săvârșirea infracțiunii, sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) Nu au comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare pentru domeniile prevăzute la art. 35 alin. (1) lit. h) din Hotărârea Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice.

Pentru a participa la concurs, persoanele care candidează trebuie să îndeplinească cumulativ, condițiile generale menționate anterior și condițiile specifice stabilite pe baza fișei postului, după cum urmează:
a) Să fie absolvenți de studii universitare cu diplomă de licență sau echivalentă în domeniul sănătate, specializarea Medicină;
b) Pentru postul de medic specialist radiolog, să fie absolvenți de studii de rezidențiat cu obținerea certificatului de confirmare ca medic specialist, în specialitatea radiologie;
Pentru postul de medic specialist urgentist, să fie absolvenți de studii de rezidențiat în medicină de urgență/să dețină atestat de studii complementare în Asistență Medicală de Urgență;
c) Pentru postul de medic specialist radiolog, să dețină atestat de studii complementare în tomografie computerizată;
d) Să dețină certificat de confirmare ca medic specialist în specialitatea postului;
e) Să dețină certificat de membru al Colegiului Medicilor din România și aviz anual de liberă practică;
f) Să dețină asigurare malpraxis în termen de valabilitate;
g) Să dețină certificat de probitate profesională, eliberat de Colegiului Medicilor din România;
h) Să dețină certificat/Adeverință privind creditele de Educație Medicală Continuă (EMC) acumulate, eliberat/ă de Colegiului Medicilor din România;
i) Să fie declarați “apt” din punct de vedere psihologic (verificările vor fi efectuate în cadrul instituției noastre);
j) Să fie declarați “apt” din punct de vedere medical (avizul este eliberat de către instituția noastră).

Notă: doar candidații validați în urma parcurgerii integrale a procesului de selecție se vor putea înscrie și participa la concurs.

Candidații vor depune dosarele de participare la concurs la sediul instituţiei din Strada Washington nr. 8-10, Sector 1, București, în perioada 17 august 2026 – 28 august 2026, între orele 0900-1400.
Dosarele de înscriere la concurs trebuie să conțină următoarele documente:
a) Formular de înscriere;
b) Copia după diploma de licență și diploma de bacalaureat;
c) Certificatul de specialist;
d) Copie a certificatului de membru al organizației profesionale cu viza pe anul în curs;
e) Dovada/înscrisul din care să rezulte că nu i-a fost aplicată una dintre sancțiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătății, republicată, cu modificările și completările ulterioare;
f) Acte doveditoare pentru calcularea punctajului prevăzut în anexa nr. 3 la Ordinul nr. 166/2023;
g) Certificat de cazier judiciar sau, după caz, extrasul de pe cazierul judiciar;
h) Certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile, ori care presupune examinarea fizică sau evaluarea psihologică a unei persoane (original – se obține de la Inspectoratul de Poliție);
i) Adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
j) Copia actului de identitate sau orice alt document care atestă identitatea, potrivit legii, aflat în termen de valabilitate;
k) Copia certificatului de căsătorie sau a altui document prin care s-a realizat schimbarea de nume, după caz;
l) Curriculum vitae model comun european;
Documentele prevăzute la lit. e) și g) sunt valabile 3 luni și se depun la dosar în termen de valabilitate.

Adeverința care atestă starea de sănătate conține în clar numărul, data, numele emitentului și calitatea acestuia, în formatul standard stabilit prin ordin al Ministrului Sănătății.
În cazul în care candidatul depune o declarație pe proprie răspundere că nu are antecedente penale, în cazul în care este declarat admis la selecția dosarelor, acesta are obligația de a completa dosarul de concurs cu originalul cazierului judiciar anterior datei de susținere a primei probe.
Copiile de pe actele solicitate prevăzute la lit. b), c), d), j) şi k), precum şi copia certificatului de încadrare într-un grad de handicap (dacă există un astfel de document), sau după caz, adeverințele care atestă vechimea vor fi prezentate și în original în vederea verificării conformității copiilor cu acestea.
Concursul se va desfasura la sediul institutiei conform următoarelor etape:
a) selecția dosarelor de înscriere;
b) proba scrisă;
c) proba clinică sau practică, în funcție de specificul postului publicat la concurs.

 Se pot prezenta la următoarea etapă numai candidații declarați admiși la etapa precedentă.
Concursul se va organiza conform calendarului următor:
	Activitate
	Data
	Ora

	Data postării/publicării anunțului
	17 August 2026
	

	Data limită de depunere a dosarelor
	28 August 2026
	14:00

	Selecția dosarelor
	31 August 2026
	12:00

	Afișarea selecției dosarelor
	31 August 2026
	13:00

	Termen limită contestații ref. la selecția dosarelor
	01 Septembrie 2026
	14:00

	Afișarea rezultatelor la contestații
	02 Septembrie 2026
	14:00

	Proba scrisă
	04 Septembrie 2026
	12:00

	Afișarea rezultatelor la proba scrisă
	04 Septembrie 2026
	15:00

	Termen limită contestații la proba scrisă
	07 Septembrie 2026
	10:00

	Afișarea rezultatelor la contestații ref. proba scrisă
	07 Septembrie 2026
	13:00

	Proba clinică/practică 
	08 Septembrie 2026
	10:00

	Afișarea rezultatelor proba clinică/practică
	08 Septembrie 2026
	12:00

	Termen limită contestații la proba clinică/practică
	08 Septembrie 2026
	13:00

	Afișarea rezultatelor la contestații ref. proba clinică/practică
	08 Septembrie 2026
	14:00

	Afișare rezultat final
	08 Septembrie 2026
	15:30



Bibliografia și tematica pentru concurs: afișată la sediul instituției si este cea publicată pe site-ul Ministerului Sănătății (www.ms.ro) pentru posturile mai sus menționate.
Relații suplimentare se pot obține la la tel: 021.230.29.80 int. 350 sau la sediul instituţiei.

DIRECTOR GENERAL,
DR. RĂDULESCU ȘERBAN

